Disse billene har reduserte flygevinger og kan ikke fly. Slekten er kjent fra enger i fjellet, men også fra sanddyner ved kysten. Larvene lever i jorda der de eter røtter og råtnende plantemateriale. Larveutviklingen tar vanligvis ett år, men kan også vare to. De voksne billene kan gjøre noe skade ved å gnage på blader på busker og trær. Noen arter er nattaktive, andre dagaktive.